wickkiey/tamil-wikipedia-markdown huggingface dataset:
# சசி குமார் (கன்னட நடிகர்)


**சசி குமார்** (Shashi Kumar) (பிறப்பு: திசம்பர் 2, 1965) இந்திய கர்நாடக மாநிலத்தைச் சேர்ந்த நடிகரும் அரசியல்வாதியுமாவார். கன்னடத் திரையுலகில் பிரபலமான நட்சத்திரமான இவர் தமிழ் திரையிலும் காணப்பட்டார். பாட்ஷா படத்தில் இரசினிகாந்துடன் நடித்திருந்தார். கன்னடத் திரையுலகின் மிகச் சிறந்த நாயகர்களில் ஒருவராக இருந்தார். இவர் கன்னட திரையுலகின் "உச்ச நாயகன்" என்று அழைக்கப்படுகிறார்.  

## நடிப்பு வாழ்க்கை
ராகவேந்திரா ராஜ்குமார் நடித்த *சிரஞ்சீவி சுதாகரா* இவரது முதல் படமாகும். 1989ஆம் ஆண்டில் வீ. ரவிச்சந்திரன் மற்றும் பூனம் தில்லான் நடித்த *யுத்த காண்டா* படத்தின் மூலம் பிரபலமடைந்தார். மேலும், *சிபிஐ சங்கர்*, *சங்லியாயனா 2* போன்ற படங்களில் முக்கிய வேடங்களில் நடித்தார். 1990ஆம் ஆண்டில் வெற்றிகரமான *ராணி மகாராணி,* *பாரே நன்னா முத்தினா ராணி* இவரை கன்னடத் திரையுலகின் சிறந்த நாயகனாக நிறுவியது. பல வெற்றிப் படங்களில் மாலாஸ்ரீயுடன் ஒன்றாக நடித்த இவர், கன்னட படங்களின் எல்லா காலத்திலும் சிறந்த இணைகளில் ஒன்றாக கருதப்படுகிறார்கள். சுதாராணி, தாரா, சௌந்தர்யா, சித்தாரா போன்ற பிரபல நடிகைகளுடன் இவர் நடித்தார்.  

இவரது நடிப்பு வாழ்க்கையின் உச்சத்தில், 1990களின் நடுப்பகுதியில் பெங்களூர் அருகே வாகன விபத்துக்குள்ளானார். அடுத்தடுத்த அறுவை சிகிச்சைகள் இவரது தோற்றத்தை மாற்றியமைத்தன. மேலும், பெரிய நிறுவனங்களிலிருந்து இவருக்கான பட வாய்ப்பு நின்று போனது. இது இவரை அரசியலில் கால்பதிக்க செலுத்தியது. 2-3 வருட இடைவெளிக்குப் பிறகு இவர் மீண்டும் நடிக்க வந்தார். முக்கியமாக *யஜமானா*, *ஹப்பா*, *கனசுகரா*, *சினேகலோகா*, *யாரிகே சலுத்தே சம்பாலா* போன்ற பல படங்களில் துணை வேடங்களில் நடித்தார்.  

## அரசியல் வாழ்க்கை
இவர் ஐக்கிய ஜனதா தளம் கட்சியிலிருந்து சித்ரதுர்கா மக்களவைத் தொகுதியை பிரதிநிதித்துவப்படுத்தும் பதின்மூன்றாவது மக்களவையில் மக்களவை உறுப்பினராக போட்டியிட்டார். இவர் 2006இல் இந்திய தேசிய காங்கிரசில் சேர்ந்தார். சித்ரதுர்கா தொகுதிக்கான நாடாளுமன்ற உறுப்பினர் தேர்தலில் இவர் போட்டியிட்டு வெற்றி பெற்றார்.
# மும்பை-நாசிக் அதிவேக விரைவு சாலை

**மும்பை நாசிக் அதிவேக** **விரைவு சாலை** (*Mumbai–Nashik Expressway*; இந்தி: मुंबई नाशिक द्रुतगती मार्ग) என்பது மும்பையினை நாசிக்குடன் இணைக்கும் நீண்ட நெடுஞ்சாலையாகும். இந்த திட்டத்தின் மொத்த செலவு ரூ 40 மில்லியன் ஆகும். இந்த திட்டம் துவங்கப்பட்ட நேரத்தில், இது இந்தியாவின் மிகப்பெரிய கட்டுமான, நிர்வகித்தல், மாற்றுதல் (BOT) சாலை திட்டமாகும். இந்த திட்டத்தில் 99.5 இல் பாதைகளின் எண்ணிக்கையை அதிகரிப்பது அடங்கும்&nbsp;கி.மீ. வடபே-கோண்டே (மும்பை-நாசிக்) தேசிய நெடுஞ்சாலை -3 முதல் நான்கு வரை.  

## திட்ட வளர்ச்சி
இந்தத்திட்டமானது தேசிய நெடுஞ்சாலை மேம்பாட்டுத் திட்டம் III Aஇல் செயல்படுத்தப்படும் திட்டங்களுள் ஒன்றாகும்  

; வாட்பே முதல் கோண்டே  
:  

வாட்பே தானே மாவட்டத்திலும், கோண்டே நாசிக் மாவட்டத்திலும் உள்ளது. இந்த 100 கி.மீ. சாலை ஒப்பந்தம் ஜூன் 2005 இல் காமன் இந்தியா + சத்பவ் பொறியியல் லிமிடெட் + ஒப்பந்தக்காரர்களின் பில்லிமோரியா கூட்டமைப்புக்கு வழங்கப்பட்டது. எஸ்பிவியின் பெயர் "மும்பை நாசிக் எக்ஸ்பிரஸ்வே லிமிடெட்" என்பதாகும். திட்ட செலவு ரூபாய் 5.79&nbsp;பில்லியன் ஆகும். ஒப்பந்தம் வழங்கப்பட்ட நாளிலிருந்து 36 மாதங்களுக்குள் முடிக்கத் திட்டமிடப்பட்டு, முதலில் ஏப்ரல் 2009 வரையும் பின்னர் ஜனவரி 2011 வரை நீட்டிக்கப்பட்டது. இந்த திட்டத்தின் திட்ட மேற்பார்வை ஆலோசகர் ஷெலாடியா அசோசியேட்ஸ் ஐஎன்சி- ஆர்டிஃபாக்ட் ப்ராஜெக்ட்ஸ் லிமிடெட் - அமெரிக்கா  

15 ஜனவரி 2018 நிலவரப்படி, இந்த திட்டம் 99% வரை முடிக்கப்பட்டுள்ளது.
# இனத்தொகை

யின் பரம்பல்]]  

உயிரியலில், ஒரு **இனத்தொகை** (Population) என்பது ஒரு குறிப்பிட்ட புவியியல் பகுதியில் வாழும், மற்றும் தமக்குள் பாலியல் இனப்பெருக்கம் செய்யும் திறன் கொண்ட, ஒரே இனத்தைச் சார்ந்த ஒரு குழு அல்லது உயிரினங்களின் மொத்த எண்ணிக்கை ஆகும். இனத்தொகையானது ஒரு நகரம், அல்லது பிராந்தியம், அல்லது நாடு அல்லது உலகில் அல்லது நீர்நிலையில் உள்ள ஒரு குறிப்பிட்ட இனத்தின் மொத்த எண்ணிக்கையைக் குறிக்கிறது.  

சமூகவியலில், மனிதர்களின் இனத்தொகையைை மக்கள் தொகை என்பர். தொகையியல் என்பது ஒரு சமூக அறிவியலாகும். இது இனத்தொகை பற்றிய புள்ளிவிபர ஆய்வு முடிவுகளைத் தருகிறது. இனத்தொகை பொதுவாக கணக்கெடுப்பு எனப்படும் ஒரு செயல்முறையால் தீர்மானிக்கப்படுகிறது. கணக்கீட்டில் தரவுகள் சேகரிக்கப்பட்டு, பகுப்பாய்வு செய்யப்பட்டு, தொகுத்துப் பின்னர் வெளியிடப்படும்.  

நீர்நிலைகளில் உள்ள உயிரினங்களின் இனத்தொகை மதிப்பீடானது சில மாதிரி கணக்கெடுப்புகளைப் பெற்றுக் கொண்டபின் அந்தத் தரவுகளை வைத்து வரையறுக்கப்பட்ட மாதிரியமைத்தல் முறை (modelling) ஒன்றைப் பாவித்துச் செய்யப்படுகிறது.
# தாரா (கன்னட நடிகை)


**தாரா** (Tara) என்ற தனது திரைப் பெயரால் அறியப்பட்ட **அனுராதா** (பிறப்பு: மார்ச் 4, 1971) ஒரு இந்திய நடிகையும், கன்னடத் திரையுலகில் பணிபுரிந்தவருமாவார். மேலும் இவர் ஒரு அரசியல்வாதியாக 2009ஆம் ஆண்டில் பாரதிய ஜனதா கட்சியில் சேர்ந்தார். தற்போது கர்நாடக சட்டமன்றத்தில் பரிந்துரைக்கப்பட்ட உறுப்பினராக உள்ளார்.  

தாரா 1984 ஆம் ஆண்டில் இங்கேயும் ஒரு கங்கை என்ற தமிழ் திரைப்படத்தின் மூலம் அறிமுகமானார். இவரது கன்னடத் திரைப்பட அறிமுகம் 1986இல் *துளசிதளம்* என்ற படத்துடன் இருந்தது. பின்னர் பல வேடங்களில் நடித்தார். இவரது குறிப்பிடத்தக்க நடிப்பு *கிரமா* (1991), *முஞ்சனேயா மஞ்சு* (1993), *கனூரு ஹெக்கதிதி* (1999), *மாததானா* (2001), *ஹசினா* (2005), *சயனைடு* (2006),*ஈ பந்தனா* (2007) போன்ற படங்களில் இருந்தது. *ஹசினாவில்* இவரது நடிப்பு இவருக்கு சிறந்த நடிகைக்கான தேசிய திரைப்பட விருதை பெற்றுத் தந்தது.  

பாரதிய ஜனதா கட்சியில் சேர்ந்த பிறகு, 2012இல் கர்நாடக சலனச்சித்ர அகாடமியின் தலைவராக தேர்ந்தெடுக்கப்பட்டு ஓராண்டு அந்த பதவியில் இருந்தார். அதே ஆண்டில், இவர் கர்நாடகவின் சட்டப் பேரவை மேலவை உறுப்பினராகப் பரிந்துரைக்கப்பட்டார் .  

## தொழில்
'' வென்றது]]  
1984 ஆம் ஆண்டில் பிரபல இயக்குநரும் நடிகருமான மணிவண்ணன் இயக்கிய "இங்கேயும் ஒரு கங்கை" என்ற தமிழ் படத்தின் மூலம் தமிழில் அறிமுகமானார். இதில் முரளியும் முக்கியக் கதாபாத்திரத்தில் நடித்திருந்தார். இதைத் தொடர்ந்து, 1985ஆம் ஆண்டில் தனது முதல் கன்னடத் திரைப்படமான *துளசிதளத்தில்* நடித்தார். இருப்பினும், 1986ஆம் ஆண்டில் ராஜ்குமார் நடித்த *குரி* மூலம் தனது தொழில் வாழ்க்கையின் பெரிய வெற்றியைப் பெற்றார். அதன்பிறகு இவர் பல திரைப்படங்களில் ஒரு முன்னணி வேடத்தில் துணை நடிகையாக நடித்துள்ளார். கிரீஷ் கர்னாட்டின் *கனூரு ஹெக்கதிதி* படத்தில் இவரது நடிப்பு இவருக்கு பரவலான அங்கீகாரத்தைக் கொடுத்தது. அறிமுக இயக்குநர் அஸ்ரர் அபித் இயக்கிய கன்னடத் திரைப்படமான *கிரமா* (1991) படத்திற்காக சிறந்த நடிகையாக தனது முதல் விருதைப் பெற்றார். 1980களின் பிற்பகுதியில், மணிரத்னத்தின் தமிழ் படங்களான நாயகன், அக்னி நட்சத்திரம் ஆகிய படங்களில் துணை நடிகையாக தோன்றினார்.  

தாரா 1980கள் மற்றும் 1990களில் ராஜ்குமார், சங்கர் நாக், விஷ்ணுவர்தன், அம்பரீசு, அனந்த் நாக், வீ. ரவிச்சந்திரன், சசி குமார், டைகர் பிரபாகர், சிவ ராஜ்குமார், ராகவேந்திரா ராஜ்குமார், முரளி, கார்த்திக், சுனில், தேவராஜ் போன்ற அனைத்து முன்னணி ஆண் நடிகர்களுடன் பணியாற்றியுள்ளார். *கனூரு ஹெக்கதிதி* திரைப்படத்திற்காக தனது இரண்டாவது "சிறந்த நடிகை" மாநில விருதையும், *முஞ்சநேய மஞ்சு* படத்திற்கான "சிறந்த துணை நடிகை" விருதையும் பெற்றார்.  

2005 ஆம் ஆண்டில், கிரிஷ் காசரவள்ளியின் இயக்கத்தில் *ஹசினா* திரைப்படத்தில் நடித்ததற்காக இவருக்கு இந்திய அரசாங்கத்திடம் இருந்து தேசிய விருது கிடைத்தது. அதைத் தொடர்ந்து, கன்னடத் திரைப்படமான *டெட்லி சோமாவில்* இவரது பாத்திரம் பாராட்டப்பட்டது. பின்னர் *சயனைடு* திரைப்படத்தில் மற்றொரு திருப்புமுனை ஏற்பட்டது. 2007ஆம் ஆண்டில், தனது மூன்றாவது சிறந்த நடிகைக்கான விருதைப் பெற்றார். நடிப்பு தவிர, கிரிஷ் காசரவள்ளி இயக்கிய *ஹசினாவை இ*வர் தயாரித்தார். மேலும் படங்களையும் இயக்கும் எண்ணத்தை இவர் அறிவித்துள்ளார்.  

## தனிப்பட்ட வாழ்க்கை
தாரா 2005 இல் ஒளிப்பதிவாளர் எச். சி வேணுகோபாலை மணந்தார். இவர்களுக்கு ஒரு மகன் இருக்கிறார்.  
( 2005 ) செய்தியாளர் சந்திப்பில் தாரா (இடது) மற்றும் கிரிஷ் காசரவள்ளி (வலது)]]
# நல்லூர்வயல்



**நல்லூர்வயல்** என்பது தமிழ்நாட்டின் கோயம்புத்தூர் மாவட்டம், கோயம்புத்தூர் தெற்கு வட்டத்தில் உள்ள தொண்டாமுத்தூர் ஊராட்சி ஒன்றியத்தில் அமைந்த மத்துவராயபுரம் ஊராட்சிக்குட்பட்ட ஒரு கிராமம் ஆகும்.  

சிறுவாணி அணை அமைந்த மேற்கு தொடர்ச்சி மலை அடிவாரத்தில் அமைந்த இக்கிராமத்தின் பெயர், ஊராட்சி ஒன்றியம் மற்றும் கிராம ஊராட்சி பதிவேடுகளில் நல்லூர்வயல் என உள்ளது. ஆனால் மாவட்ட வருவாய்த்துறை மற்றும் அஞ்சல் துறை பதிவேடுகளில் இக்கிராமத்தின் பெயர் **காருண்யா நகர்** எனப்பெயர் உள்ளதை எதிர்த்து மத்துவராயபுரம் ஊராட்சி பொதுமக்கள் பிப்ரவரி, 2021-இல் போராட்டம் நடத்தினர்.  

இவ்வூரில் டிஜிஎஸ் தினகரன் மகன் **பால் தினகரன்** குடும்பத்தினரின் அறக்கட்டளை நடத்தும் காருண்யா பல்கலைக்கழகம் உள்ளது என்பதால், நல்லூர்வயல் என்ற இக்கிராமத்தின் பெயரை விடுத்து காருண்யா நகர் என வருவாய்த் துறை பதிவேடுகளில் மாற்றம் செய்யப்பட்டுள்ளது.
# மார்டின் இஸ்டார்



**மார்டின் இஸ்டார்** (பிறப்பு: சூலை 30, 1982) என்பவர் அமெரிக்க நாட்டு நடிகர் மற்றும் நகைச்சுவையாளர் ஆவார். இவர் பிரீக்ஸ் அண்ட் கீக்ஸ் (1999–2000), பார்ட்டி டவுன் (2009–2010), சிலிக்கான் வேலே (2014–2019) போன்ற பல தொலைக்காட்சி தொடர்களிலும் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான ஹல்க் 2 (2008), இசுபைடர்-மேன்: ஹோம்கம்மிங் (2018), இசுபைடர்-மேன்: பார் பிரம் ஹோம் (2019) போன்ற திரைப்படங்களில் நடித்துள்ளார்.  

## தனிப்பட்ட வாழ்க்கை
இஸ்டார் சூலை 30, 1982 ஆம் ஆண்டில் கலிபோர்னியாவில் சாந்தா மொனிக்கா நகரில் நடிகை ஜீன் செயின்ட் ஜேம்ஸ் என்பவருக்கு மகனாகப் பிறந்தார். இவர் ஜெர்மன், பிரித்தானிய மற்றும் கிழக்கு ஐரோப்பிய வம்சாவளியைச் சேர்ந்தவர். இவர் பௌத்த மதத்தை பின்பற்றுபவர் ஆவார்.
# அமினா பேகம்

**அமினா பேகம்** *(Amina Begum)* வங்காளத்தின் நவாப் குடும்பத்தைச் சேர்ந்த ஓர் வங்காள பிரபு ஆவார். மேலும் இவர் வங்காளத்தின் கடைசி சுதந்திரமான நவாபான நவாப் சிராச் உத் தவ்லாவின் தாயார் ஆவார்.  

## ஆரம்ப கால வாழ்க்கை
அமினா வங்காளத்தின் நவாப் நவாப் அலிவர்டி கானின் இளைய மகள். இவர் ஜைனுதீன் அகமது கானை மணந்தார். இவர்களுக்கு மிர்சா மெகதி இக்ரம் உத்-தவ்லா மற்றும் சிராச் உத்- தவ்லா என்ற இரண்டு மகன்கள் உள்ளனர். இவரது கணவர் ஜைனுதீன் அஹ்மத் கான் பாட்னாவின் நாயப் நாஜிம் (கவர்னர்) ஆக அவரது தந்தை வங்காளத்தின் நவாப் அவர்களால் நியமிக்கப்பட்டார்.  

## தொழில்
ஆப்கானிய கிளர்ச்சியாளர்களால் அமினா கணவன் கொல்லப்பட்டதற்கு பின்னர் சிறை பிடிக்கப்பட்டார். இவர் தனது இரண்டு மகன்களுடன் சிறை பிடிக்கப்பட்டார். ஆப்கானியர்களுக்கு எதிரான பயணத்திற்கு தலைமை தாங்கிய வங்காளத்தின் நவாப் அலிவர்டி கான் அவர்களால் அமினா மீட்கப்பட்டார். இவரது மகன் சிராஜ் வங்காளத்தின் நவாப் ஆவார். பிளாசி போரில் இவரது மகன் பிரித்தானிய கிழக்கிந்திய கம்பெனி மற்றும் அவர்களது கூட்டாளியான மிர் ஜாஃபர் ஆகியோரால் தோற்கடிக்கப்பட்ட பின்னர் இவர் தனது தாய், சகோதரி மற்றும் மருமகள் உள்ளிட்ட அவரது குடும்ப உறுப்பினர்களுடன் சிறையில் அடைக்கப்பட்டார். சிறைபிடிக்கப்பட்டவர்கள் 1758 இல் முர்ஸிதாபாத்தில் இருந்து டாக்காவுக்கு (பின்னர் ஜஹாங்கிர்நகர் என்று அழைக்கப்பட்டனர்) நாடுகடத்தப்பட்டு ஜின்ஜிரா அரண்மனையில் அடைத்து வைக்கப்பட்டனர்.  

## இறப்பு
மிர் ஜாபரின் மகன் மீரான் இவர்களை விடுவிக்க உத்தரவிட்டு 1760 இல் முர்ஸிதாபாத்திற்கு திரும்ப அழைத்தார். மீரனின் உத்தரவின் பேரில் டாக்காவிலிருந்து படகில் சென்று கொண்டிருந்தபோது, அமினா பேகம் படகு மூழ்கியதில் இறந்தார். முர்ஸிதாபாத்தின் கோஷ்பாக்கில் இவரது குடும்பத்தினருடன் அடக்கம் செய்யப்பட்டார்.
# குருச்சேத்திரம் (2006 திரைப்படம்)


**குருச்சேத்திரம்** (*Kurukshetram*) என்பது 2006 ஆம் ஆண்டு வெளியான இந்தியத் தமிழ்த் திரைப்படமாகும். ஜெயபாரதி இயக்கிய இப்படத்தில் சத்யராஜ், ரோஜா, வடிவேலு கே. எம். ராஜேந்திரன் ஆகியோர் முன்னணி வேடங்களில் நடித்துள்ளனர். இப்படத்திற்கான இசையை ஐசக் தாமஸ் கொட்டுகப்பள்ளி அமைத்துள்ளார். ராஜேந்திர மூவிஸ் என்ற பதாகையின் கீழ் இப்படத்தை கே. எம். ராஜேந்திரா தயாரித்துள்ளார். இப்படத்திற்கான ஒளிப்பதிவு மற்றும் படத்தொகுப்பு போன்றவற்றை முறையே ஏ. கருப்பயா, சுரேஷ் அர்ஸ் ஆகியோர் மேற்கொண்டனர். *குருசேத்திரம்* சத்யராஜின் 170 வது படம். படமானது 2006 ஆகத்து 11 அன்று வெளியிடப்பட்டது.  

## கதை
பரத் ( சத்யராஜ் ), அவரது மனைவி வைஷ்ணவி ( ரோஜா ) ஆகியோர் மேற்கு அமெரிக்காவில் தங்கள் குழந்தைகளான சுபாஷ், சிந்து ஆகியோருடன் வசித்து வருகின்றனர். அமெரிக்காவில் பரத்தும் அவரது குடும்பத்தினரும் வசிக்கும் பகுதியில் கலவரம் வெடிக்கிறது, அந்த சமயத்தில் அவர்களின் மகள் சிந்து குண்டு வெடிப்பில் இறந்துவிடுகிறாள். சிந்து இறந்த பிறகு, வைஷ்ணவியின் உடல்நிலை பாதிக்கப்படுகிறது. எனவே பரத் தனது குடும்பத்தினருடன் சென்னைக்கு இடம்பெயர முடிவு செய்கிறார். சென்னைக்குச் சென்ற பிறகு, பரத்தின் நண்பர் ஜாக் (கே. எம். ராஜேந்திரா) வைஷ்ணவியை மிரட்டி பரத்தின் குடும்பத்தை சித்திரவதை செய்வதால் பரத்தும், அவரது குடும்பத்தினரும் மகிழ்ச்சியுடன் வாழமுடியாமல் போகிறது. ஜாக் வைஷ்ணவியை ஏன் அச்சுறுத்துகிறார் என்பதை படத்தில் முன்நடந்ந்த காட்சிகள் காட்டுகின்றன.  

## நடிகர்கள்

- சத்யராஜ் பாரத்தாக
- ரோஜா வைஷ்ணவியாக
- வடிவேலு நொண்டிப்புலியாக
- கே. எம். ராஜேந்திரா ஜாக்காக
- நிழல்கள் ரவி கைலாசாக
- தலைவாசல் விஜய் மேற்கத்தியராக
- பாரதி மணி தம்புவாக
- மாஸ்டர் சச்சின் பாரத்தின் மகன் சுபாசாக
- ஏமலதா பாரத்தின் மகள் சிந்துவாக
- வெண்ணிற ஆடை மூர்த்தி உணவக உரிமையாளராக
- எஸ். என். பார்வதி நொண்டிப்புலியின் தாயாக
- சிங்கமுத்து பங்கு தானியின் உரிமையாளராக
- தம்பி ராமையா தலைமைக்காவலராக
- விஜய் கணேஷ் காவலராக
- வெங்கல் ராவ் கோயிலில் உள்ள மனிதராக
- பாவா இலட்சுமணன் வட்டிக்கு பணம் கொடுப்பவராக
- வாசு (நகைச்சுவை நடிகர்) உணனவக ஊழியராக
- சிட்டிசன் மணி உணவக வாடிக்கையாளராக
- அமிர்தலிங்கம் உணவக வாடிக்கையாளர் பாண்டியாக
- போண்டா மணி "டூபாக்கூர் ஓட்டல்" உணவக உரிமையாளராக
- டெலிபோன் ராஜ் "டூபாக்கூர் ஓட்டல்" உணவக உரிமையாளராக
- ராமையா சிறப்புத் தோற்றத்தில்

## நகைச்சுவை
இப்படத்தின் நகைச்சுவை பகுதியில் ஊத்தப்பம் எப்படி ஊற்றுவது என்பது குறித்து வடிவேலு அறிவுறுத்தியது பட வெளியீட்டின்போது வைரல் ஆனது.
# புன்னகை பூவே


**புன்னகை பூவே** (*Punnagai Poove*) என்பது 2003 ஆண்டு வெளியான இந்திய தமிழ் காதல் நாடகத் திரைப்படம் ஆகும். ஆர். என். ஆர். மனோகர் எழுதி, சபாபதி தட்சிணாமூர்த்தி இயக்கிய இப்படத்தில் *மௌனம் பேசியதே* புகழ் நந்தா, புதுமுகம் ரேகா வேதவியாஸ், காவேரி ஆகியோர் முன்னணி வேடங்களில் நடிக்க வடிவேலு, செந்தில், எம். எஸ் .விஸ்வநாதன் ஆகியோர் பிற துணை வேடங்களில் நடிதுள்ளனர். கமல்ஹாசனின் முன்னாள் மனைவியும், பாலிவுட் நடிகையுமான சரிகா, 17 ஆண்டுகளுக்குப் பிறகு இப்படத்தின் வழியாக மீண்டும் நடிக்க வந்தார். மேலும் இந்த படத்திற்கு இசையமைத்த இசையமைப்பாளர் யுவன் சங்கர் ராஜாவும் இந்த படத்தில் சிறப்பு வேடத்தில் தோன்றினர்.  

## நடிகர்கள்
- நந்தா - வெங்கடராமன் (வெங்கட்)
- ரேகா வேதவியாஸ் - மீரா
- காவேரி - நித்தியா
- வடிவேலு (நடிகர்) - ஆறுமுகம்
- ம. சு. விசுவநாதன் - சச்சிதானந்தன்
- செந்தில்
- அச்சமில்லை கோபி
- சார்லி சுதாகர்
- அனு மோகன்
- முத்துக்காளை
- தியாகு - வட்டிக்குப் பணம் கொடுப்பவர்
- யுவன் சங்கர் ராஜா (கௌரவத் தோற்றத்தில்)
- பிரேம்ஜி அமரன் (கௌரவத் தோற்றத்தில்)
- சரிகா (சிறப்புத் தோற்றத்தில்)

## இசை
திரைப்படத்தின் பின்னணி இசை மற்றும் பாடல்களுக்கான இசையை யுவன் சங்கர் ராஜா அமைத்தார். அவர் இயக்குநர் சபாபதி தீட்சிணாமூர்த்தியுடன் இப்படத்தின் மூலமாக முதல் முறையாக இணைந்தார். 3 நவம்பர் 2002 அன்று வெளியிடப்பட்ட பாடல் பதிவில், அறிவுமதி, பா. விஜய், பழனி பாரதி, எம். ரத்னகுமார் ஆகியோரால் எழுதப்பட்ட எட்டு பாடல்கள் உள்ளன. முதன்முறையாக, இசையமைப்பாளர் யுவன் சங்கர் ராஜா இப்பட்டதின் வழியாக திரைப்படத்தில் தோன்றினார்.  

; இசைப்பதிவில் இல்லதவை  

படத்தில் இடம்பெற்ற பாடல் பதிவில் இல்லாத பாடல் பின்வருமாறு:  

1. "இது இன்னிசையா" - யுவன் சங்கர் ராஜா இசையமைக்க ஹேமா சர்தேசாய், யுவன் சங்கர் ராஜா ஆகியோர் பாடியது

## வெளியீடு
படம் 20 ஏப்ரல் 2003 அன்று வெளியிடப்பட்டது.
# சின்னஞ்சிறுசுகள்


**சின்னஞ்சிறுசுகள்** (*Chinnan Chirusugal*) என்பது 1982 ஆம் ஆண்டு வெளியான இந்திய தமிழ் நாடகத் திரைப்படம் ஆகும். ராம நாராயணன் எழுதி இயக்கிய இப்படத்தில் மோகன், சுலக்சனா, பிரபு ஆகியோர் நடித்தனர்.  

## நடிகர்கள்

- மோகன் தேனாண்டல் பிலிம்ஸ் கீழ் ராதா நாராயணன் தயாரித்தார். இறுதியாக படத்தின் நீளம் . படம் 1982 திசம்பர் 11 அன்று வெளியிடப்பட்டது.
# சின்னமலை மெற்றோ நிலையம்


**சின்னமலை மெற்றோ நிலையம்** (*Little Mount Metro Station*) சென்னை மெற்றொவின் நீல வழித்தடத்தில் உள்ள ஒரு மெற்றோ இரயில் நிலையம். இந்த நிலையம் சென்னை மெற்றோ, வண்ணார்பேட்டை - சென்னை சர்வதேச விமான நிலையத்தின் நடைபாதை 1 உடன் இணைக்கப்பட்ட உயர்த்தப்பட்ட நிலையங்களில் ஒன்றாகும். இந்த நிலையம் கிண்டி மற்றும் சைதாப்பேட்டை சுற்றுப்புறங்களுக்குச் சேவை செய்கிறது.  

## தளவமைப்பு

## நிலைய தளவமைப்பு
| **எல் 1** | மெஸ்ஸானைன் | கட்டணக் கட்டுப்பாடு, நிலைய முகவர், மெட்ரோ கார்டு வழங்கும் இயந்திரங்கள், குறுக்குவழி |
| --- | --- | --- |
| **எல் 2** | <small>பக்க மேடை எண் -1, இடதுபுறத்தில் கதவுகள் திறக்கப்படும்</small> |  |
| <span>**தென்பகுதி**</span> | நோக்கி → சென்னை சர்வதேச விமான நிலைய மெற்றோ நிலையம் |  |
| <span>**வடபகுதி**</span> | <span>→</span> நோக்கி ← வாண்ணாரப்பேட்டை மெற்றோ நிலையம் |  |
| <small>பக்க மேடை எண் -2, கதவுகள் இடதுபுறத்தில் திறக்கப்படும்</small> |  |  |
| **எல் 2** |  |  |

## வசதிகள்
சின்னமலை மெற்றோ நிலையத்தில் அமைந்துள்ள ஏடிஎம்களின் பட்டியல்  

## இணைப்புகள்

### பேருந்து
மாநகரப் போக்குவரத்துக் கழகம் (சென்னை) பேருந்து வழித்தடங்கள்: 1 பி, 5 ஏ, 5 பி, 5 இ, 9 எம், 14 மெட், 18 ஏ, 18 டி, 18 இ, 18 ஆர், 19 ஏ, 19 பி, 19 பிசிடி, 19 சி, 19 டி, 23 சி, 23 வி, 29 என், 45 ஏ, 45 பி, 45 இ, 47, 47A, 47D, 51B, 51E, 51F, 51J, 51M, 51N, 52, 52B, 52K, 52P, 54, 54B, 54D, 54E, 54G, 54K, 54L, 54M, 54P, 54S, 54T, 60K, 60A, 60D, 60H, 65A, 88C, 88CCT, 88CET, 88D, 88K, 88KCT, 88L, 88R, 118A, 119G, 119T, 129C, 151, 154, 154A, 154P, 188, 188K, 221, 221H, 519, 554, 570, 570 ஏசி, 570 பி, 570 எக்ஸ், 597, ஏ 45 பி, ஏ 47, ஏ 51, பி 18, பி 29 என்ஜிஎஸ், டி 51, இ 18, ஜி 18, ஜே 51, எம் 7, எம் 9 எம், எம் 18 சி, எம் 19 பி, எம் 45 இ, எம் 51, எம் 5 டி, N45B, S35, V51, V51CUT, V151. இவை அருகிலுள்ள சின்னமலை பேருந்து நிறுத்தத்திலிருந்து சேவை செய்கிறது.  

## நுழைவு/வெளியே
| கேட் எண்-ஏ 1 | கேட் எண்-ஏ 2 | கேட் எண்-ஏ 3 | கேட் எண்-ஏ 4 |
| --- | --- | --- | --- |
| } |  |  |  |
# ஆயிரம் முத்தங்கள்


**ஆயிரம் முத்தங்கள்** (*Ayiram Muthangal*) என்பது 1982 ஆம் ஆண்டு வெளியான இந்திய தமிழ் திரைப்படமாகும். அன்னக்கிளி எஸ். தேவராஜன் இயக்கிய இப்படத்தை திருப்பூர் மணி தயாரித்தார். இப்படத்தில் சிவகுமார், ராதா, ஜோஸ், சாருஹாசன் ஆகியோர் முக்கிய கதாபாத்திரங்களில் நடித்தனர். இப்படத்திற்கு சங்கர் கணேஷ் இசை அமைத்தார்.  

## கதை
முரளி ( சிவகுமார் ), ஒரு சட்டம் படித்த பட்டதாரி, வாழ்க்கையை நடத்த போராடுகிறார். மேலும் இவர் சக்தியை ( ராதா ) காதலிக்கிறார். ஆனால் தவறான புரிதல்களால் இருவரும் பிரிந்து செல்கிறார்கள். சக்தி விசுவை (ஜோஸ்) திருமணம் செய்துகொள்கிறாள். அவனது கொடுமைகளை அனுபவிக்கும் நிலைக்கு சத்தி ஆளாகிறாள். விசு முரளியுடனான நட்பையும் வளர்த்துக் கொள்கிறான். இறுதியில் சக்தி முரளி இருவருக்கிடையில் மோதல் தோன்றுகிறது.  

## நடிகர்கள்

- சிவகுமார் முரளி
- ராதா - சக்தி
- ஜோஸ் விசு
- சாருஹாசன் - இரகுராம்
- ஒய். ஜி. மகேந்திரன் - இராஜு
- கல்லாப்பெட்டி சிங்காரம் - பூபதி
- லூசு மோகன்
- சந்திரஹாசன்
- சில்க் ஸ்மிதா
- வனிதா - கனகா
- பசி சத்யா

## குழு

- கலை: எஸ். ஏ. ஆர். பாபு
- ஒப்பனை: தட்சிணாமூர்த்தி, கே. எம். சேதுபதி, மனோகர்
- உடைகள்: நயீம்
- ஒளிப்படங்கள்: பத்மநாபன்
- வடிவமைப்பு: ராஜேந்திரன்
- விளம்பரம்: ரோம்
- நடனம்: சுந்தரம், டி. கே. எஸ். பாபு
- படப்பிடிப்புத் தளம்: சாரதா அருணாசலம்
- நிறம்: பிரசாத் கலர் லேப்

## இசை
படத்திற்கான இசையை சங்கர் கணேஷ் மேற்கொண்டனர்.  

- அக்கா - எஸ். ஜானகி
- சேலை கைபிடிக்க - எஸ். பி. பாலசுப்பிரமணியம், வாணி ஜெயராம்
- டக்க டக்க - எஸ். பி. பாலசுப்பிரமணியம்
- வாசலில் - வாணி ஜெயராம்
# பச்சையப்பன் கல்லூரி மெற்றோ நிலையம்


**பச்சையப்பன் கல்லூரி மெற்றோ நிலையம்** (*Pachaiyappa's College Metro Station*) சென்னை மெற்றோவின் 2வது வரிசையில் உள்ள ஒரு மெற்றொ இரயில் நிலையமாகும். சென்னை மெற்றோவின், சென்னை மத்திய மெற்றோ நிலையம் - பரங்கிமலை தொடருந்து நிலைய ஸ்ட்ரெட்சின் இரண்டாம் தாழ்வாரத்தில் வரும் நிலத்தடி நிலையமாகும். இந்த நிலையம் 14 மே 2017 அன்று திறக்கப்பட்டது. இந்த நிலையம் கீழ்ப்பாக்கம் மற்றும் அமைந்தகரை பகுதிகளுக்குச் சேவை செய்யும் வகையில் நிறுவப்பட்டுள்ளது.  

## நிலையம்
இந்த நிலையத்தில் நான்கு நுழைவு மற்றும் வெளியேறும் வாயில்கள் உள்ளன.  

### அமைப்பு
### நிலைய தளவமைப்பு
| **எம்** | மெஸ்ஸானைன் | கட்டணம் கட்டுப்பாடு, நிலைய முகவர், டிக்கெட் / டோக்கன், கடைகள் |
| --- | --- | --- |
| **பி** | <span>**தென்பகுதி**</span> | மேடை 1 St. செயின்ட் தாமஸ் மவுண்ட் நோக்கி |
| தீவு மேடை<small>, வலதுபுறத்தில் கதவுகள் திறக்கப்படும்</small> |  |  |
| <span>**வடபகுதி**</span> | மேடை 2 நோக்கி ← நேரு பூங்கா | } |

### வசதிகள்
பச்சையப்பன் கல்லூரி மெற்றோ நிலையத்தில் கிடைக்கக்கூடிய ஏடிஎம்களின் பட்டியல்  

## இணைப்புகள்

## நுழைவு / வெளியே
| கேட் எண்-ஏ 1 | கேட் எண்-ஏ 2 | கேட் எண்-ஏ 3 | கேட் எண்-ஏ 4 |
| --- | --- | --- | --- |
| } |  |  |  |
# அரசினர் தோட்டம் மெற்றோ நிலையம்


**அரசினர் தோட்டம் மெட்ரோ நிலையம்** (*Government Estate Metro Station*) சென்னை மெட்ரோவின் நீல வழித்தடத்தில் உள்ள ஒரு மெட்ரோ இரயில் நிலையமாகும். இந்த நிலையம் சென்னை மெட்ரோ, வண்ணாரப்பேட்டை- சென்னை சர்வதேச விமான நிலையத்தின் நடைபாதை 1 இல் உள்ள நிலத்தடி நிலையங்களில் ஒன்றாகும். இந்த நிலையம் சேப்பாக்கம், திருவல்லிக்கேணி மற்றும் சிந்தாதிரிப்பேட்டை சுற்றுப்புறங்களுக்குச் சேவை செய்கிறது.  

சென்னை நகரத்தில் இரண்டு மிகப் பெரிய வணிக வீதிகளான ரிச்சி தெரு மற்றும் எல்லிஸ் சாலைக்கு வருபவர்களுக்கு இந்த மெட்ரோ நிலையம் மிகவும் பயனுள்ளதாக இருக்கிறது.  

## வரலாறு

### சொற்பிறப்பியல்
இந்நிலையம் அருகில் ஓமந்தூரார்அரசு தோட்டம் இருப்பதால் இந்த நிலையத்திற்கு இப்பெயர் சூட்டப்பட்டுள்ளது.  

### கட்டுமானம்

## நிலையம்
இந்த நிலையம் 10 பிப்ரவரி 2019 அன்று பொதுமக்களுக்காகத் திறக்கப்பட்டது. இருப்பினும், கட்டுமானப் பணிகளின் சில பகுதிகள் பதவியேற்ற தேதியில் முழுமையடையாமல் இருந்தது.  

### அமைப்பு
அரசினர் தோட்டம் என்பது நீல வழித்தடத்தில்<nowiki/>அமைந்துள்ள நிலத்தடி மெட்ரோ நிலையமாகும்.  
### நிலைய தளவமைப்பு

| **M** | இடைமாடி | கட்டணம் கட்டுப்பாடு, நிலைய முகவர், டிக்கெட்/டோக்கன், கடைகள் |
| --- | --- | --- |
| **P** | <span>**நடைமேடை 1**
**தெற்கு நோக்கி**</span> | → சென்னை பன்னாட்டு வானூர்தி நிலையம் நோக்கி<small>அடுத்த நிலையம் எல்ஐசி *(எதிர்காலத்தில் கிளாம்பாக்கம் வரை நீட்டிக்கப்படும்)*</small> |
| <small>தீவு நடைமேடை</small> |  |  |
| <span>**நடைமேடை 2**
**வடக்கு நோக்கி**</span> | ← விம்கோ நகர் பணிமனை நோக்கி<small>அடுத்த நிலையம் ம. கோ. இரா. சென்னை மத்தியம்</small> <small>***க்கு அடுத்த நிலையத்தில் மாறவும்***</small> | } |
### வசதிகள்
அரசினர் தோட்டம் மெட்ரோ நிலையத்தில் கிடைக்கக்கூடிய ஏடிஎம்களின் பட்டியல்  

## இணைப்புகள்

### பேருந்து
மாந்கரப் போக்குவரத்துக் கழகம் (சென்னை) பேருந்து வழித்தடம்: 1 ஏ, 1 பி, 1 சி, 1 டி, 1 ஜே, 2 ஏ, 3 ஏ, 5 சி, 6 ஏ, 11 ஏ, 11 ஜி, 18 ஏ, 18 டி, 18 இ, 18 கே, 18 ஆர், 21, 22 பி, 26, 26 பி, 26CUT, 26J, 26M, 26R, 27B, 27BCUT, 27BET, 27E, 32, 38C, 40, 51J, 51P, 52, 52B, 52P, 60, 60A, 60D, 60H, 88A, 118A, 138C, 188, 221, 221H, A1, A51, B18, D51, E18, M21C, M51R. இவை அருகிலுள்ள சிம்சன் பேருந்து நிறுத்தத்திலிருந்து நிலையத்திற்கு சேவை செய்கிறது.  

### ரயில்
சிந்ததாரிபேட்டை தொடருந்து நிலையம்  

## நுழைவு / வெளியே
| கேட் எண்-ஏ 1 | கேட் எண்-ஏ 2 | கேட் எண்-ஏ 3 | கேட் எண்-ஏ 4 |
| --- | --- | --- | --- |
| } |  |  |  |
# சசி செல்லையா


**சசிகுமார் செல்லையா** (*Sashikumar Cheliah*) (பிறப்பு 10 சூன் 1979) சிங்கப்பூரில் பிறந்த ஆத்திரேலிய சமையல்காரர் ஆவார். 2018 ஆம் ஆண்டில் *மாஸ்டர்செஃப் ஆத்திரேலியா*வின் பத்தாவது தொடரில் போட்டியாளராக இருந்த இவர், இறுதியில் நிகழ்ச்சியை வென்றார்.  

## ஆரம்ப கால வாழ்க்கை
செல்லையா சிங்கப்பூரில் வளர்ந்தார். அங்கு சுவிஸ் காட்டேஜ் மேல்நிலைப் பள்ளியிலும், இயிசூனின் தொழில்நுட்ப கல்வி நிறுவனத்தின் கல்லூரியில் பயின்றார் . இவர் தனது பெற்றோருக்கு ஏழு குழந்தைகளில் மூத்தவர். தனது பன்னிரண்டு வயதில் சிங்கப்பூர் காவல் படையின் சிறப்பு தந்திரோபாயங்கள் மற்றும் மீட்புப் பிரிவில் பணியாற்றினார். அங்கு இவர் தந்திரோபாயங்கள், மீட்பு நடவடிக்கைகள், பயங்கரவாதத்தை எதிர்ப்பது, கடத்தல் மற்றும் கலகப் பிரிவு காவல்துறையில் உயர் பாதுகாப்பு ஆகியவற்றில் பயிற்சி பெற்றார்.  

ஒரு செவிலியரான இரபிக்கா என்பவரை மணந்தார். இவர்களுக்கு இரண்டு மகன்கள் உள்ளனர். குடும்பம் 2012 இல் அடிலெயிடுக்குக் குடிபெயர்ந்தது.  

அங்கே, ஒர் உணவு விடுதியின் உரிமையாளரான இவரது தாயாரும், அத்தைகளும், குடும்ப உணவைத் தயாரிப்பதை கண்டபின் இவருக்கும் உணவுக்கான இவரது ஆர்வம் தொடங்கியது.  

## மாஸ்டர்செஃப் ஆத்திரேலியா
2018 இல் *மாஸ்டர்செஃப் ஆத்திரேலியா* என்ற நிகழ்ச்சியில் போட்டியிட முதல் 24 இடங்களுக்கு தேர்ந்தெடுக்கப்பட்டார். சூலை 31 அன்று இவர் இறுதிப் போட்டியை எட்டினார். 100 இல் 93 புள்ளிகளுடன் சாதனை படைத்தார்.  

## மாஸ்டர்செஃப்பிற்குப் பிறகு
மெல்பேர்ணின் ஒரு பகுதியில் *காஜா பை சசி* என்ற பாப்-அப் உணவகத்தை இவர், தொடங்கி சிங்கப்பூர் உணவுகளை வழங்க ஆரம்பித்தார். நவம்பர் 2019 இல், அடிலெய்டில் உணவகமான காஜாவைத் திறந்தார். 2020 ஆம் ஆண்டில், இவரது மகன் இரியான் இளையோருக்கான *மாஸ்டர்செஃப் ஆத்திரேலியாவில்* (தொடர் 3) பங்கேற்றார். ஆனால் அக்டோபர் 13 அன்று வெளியேற்றப்பட்டார்.
# விம்கோ நகர் மெற்றோ நிலையம்



**விம்கோ நகர் மெற்றோ நிலையம்** (*Wimco Nagar metro station*) சென்னை மெற்றோவின் வழித்தடம் 1இல் விரிவாக்கத்தில் உள்ள ஒரு மெற்றோ இரயில் நிலையமாகும். இந்த நிலையம் முதலாம் கட்ட வடக்கு நீட்டிப்பில் உள்ள 9 நிலையங்களில் ஒன்றாகும். மேலும் சென்னை மெற்றோவின் நீலவழித்தடம் சென்னை மெற்றோ) வழியில் உள்ள 26 நிலையங்களில் ஒன்றாகும். இந்த நிலையம் விம்கோ நகர் மற்றும் சென்னையின் வடக்கு புறநகர்ப் பகுதிகளுக்குச் சேவை செய்யும்.  

## வரலாறு

## நிலையம்
விம்கோ நகர் என்பது நீல வழித்தடத்தில் (சென்னை மெற்றோ) அமைந்துள்ள ஒரு மேல்மட்ட மெற்றோ நிலையம். இது கடற்கரையிலிருந்து 600 மீட்டர் தொலைவில் உள்ள திருவெட்டியூர் அருகே அமைந்துள்ளது.  

## பணிமனை
விம்கோ நகர் மெற்றோ நிலையத்தில் வண்ணாரப்பேட்டை விம்கோ நகருக்கும் இடையில் இயங்கும் இரயில்களைப் பராமரிக்கவும் நிறுத்தவும் ஒரு உயர்ந்த பணிமனையினை கொண்டிருக்கும். இந்தப்பணிமனையில் 16 கோடுகள் இருக்கும். இதில் நிலையத்திற்கான ஒரு சிறிய நிலையம், பயிற்சி வசதி மற்றும் பணிமனை ஊழியர்கள் மற்றும் இரயில் இயக்குநர்களுக்கான பிற வசதிகள் இருக்கும். பணிமனை நிலையம் விம்கோ நகர் உயர்த்தப்பட்ட நிலையத்திலிருந்து தனித்தனியாக உள்ளது. மேலும் விம்கோ நகர் மெற்றோ நிலையத்திலிருந்து ஒரு கிலோமீட்டர் தொலைவில் உள்ளது. இது 15,500 சதுர மீட்டர் பரப்பளவைக் கொண்டிருக்கும் மற்றும் 12 மீட்டர் உயரத்தில் இருக்கும். 1,161 நிலத்தடி அடித்தள தூண் நெடுவரிசையின் மீது அமைக்கப்பட்டுள்ளது. இது 1.8 மீட்டர் தடிமன் கொண்ட கான்கிரீட் அமைப்பின்மீது இணைக்கப்பட்டுள்ளது. இதில் 324 நெடுவரிசைகள் மாறுபட்ட தடிமன் கட்டப்படும். இந்த நெடுவரிசைகளில் நான்கு நிலைகளில் நிறுத்தும் இடம் கட்டப்படும். 600 மீட்டர் இணைப்பு நடைபாதை இந்த வரிகளை விம்கோ நகர் உயர்த்தப்பட்ட நிலையத்தை நோக்கிச் செல்லும் பிரதான பாதையுடன் இணைக்கிறது. பணிமனையினைச் சுற்றி 7.5 மீட்டர் அகலமுள்ள உள்வட்ட சாலை, மழை நீர் வடிகால் மற்றும் 600,000 லிட்டர் (159,000 கேலன்) நீர்த் தொட்டி ஆகியவை அடங்கும். பணிமனைக்கு அருகில் 10,000 சதுர மீட்டர் பரப்பளவு வாகன நிறுத்துவதற்கு ஒதுக்கப்படும். 1,055 சதுர மீட்டர் இரயிலைச் சுத்தப்படுத்தும் தானியங்கி ஆலைத் தவிர, சொத்து மேம்பாட்டுக்கு மூன்று நிலைகள் உள்ளன. மெற்றோவின் அனைத்து 52 இரயில்களையும் கையாள வடிவமைக்கப்பட்ட இந்த டிப்போ 2020 டிசம்பருக்குள் முடிக்கத் திட்டமிடப்பட்டுள்ளது.  

உயர்த்தப்பட்ட நிலைய பணிமனையில் கட்டுமான பணிகள் 2,300 மில்லியன் செலவில் 2018இல் தொடங்கியது. இந்த பணிமனையில் 3.5 ஹெக்டேர் பரப்பளவில் 12 ரயில்களை நிறுத்த ஏற்பாடு செய்யப்பட்டுள்ளது. பணிமனையில் உள்ள மற்ற வசதிகளில் மூன்று ஆய்வுக்குப் பாதைகள், ஒரு அவசர பழுதுபார்க்கும் பாதை மற்றும் ரயில்களைக் கழுவுவதற்கான ஒரு சிறிய பகுதி ஆகியவை அடங்கும். மெற்றோ இரயில் 60 மீட்டர் உயரமுள்ள, 20 மாடிக் கட்டடம் உயர்த்தப்பட்ட பணிமனை நிலையத்திற்கு மேலே குடியிருப்பு அல்லது அலுவலக இடத்திற்காகக் கட்ட திட்டமிட்டுள்ளது.  

## இணைப்பு

### இரயில் சேவை
வண்ணாரப்பேட்டை விம்கோ நகர் இடையிலான மெற்றோ இரயில் பயணச் சேவையினை பொதுமக்கள் பயன்பாட்டிற்கு பிப்ரவரி 14, 2021 அன்று சென்னையில் நடைபெற்ற விழாவில் பாரத பிரதமர் நரேந்திர மோடி துவக்கிவைத்தார்.  

- விம்கோ நகர் ரயில் நிலையம்
# மதுசிறீ நாராயணன்


**மதுசிறீ நாராயண்** (Madhushree Narayan) (பிறப்பு: பிப்ரவரி 4, 1999) ஒரு இளம் இந்திய பின்னணி பாடகராவார். இவர் 2015, 2019 ஆகிய ஆண்டுகளில் சிறந்த பெண் பின்னணி பாடகருக்கான கேரள மாநில திரைப்பட விருதுகளையும், 2014இல் கேரள திரைப்பட விமர்சகர்கள் விருதையும் பெற்றுள்ளார்.  

இவர், மூன்று வயதிலிருந்தே பாடிக்கொண்டிருக்கிறார். பத்ம விபூசண் பண்டிட் ஜஸ்ராஜின் கீழும், தனது தந்தை இரமேசு நாராயணனிடமிருந்தும் முறையாக இசையைக் கற்கத் தொடங்கினார். தற்போது, பண்டிட் அஜய் போகங்கரிடமிருந்து தும்ரியின் நுணுக்கங்களையும் பாணிகளையும் கற்றுக் கொண்டிருக்கிறார்.  

மலையாளத்தில் 'மக்கல்கு' படத்தில் அறிமுகமானார். 2011 ஆம் ஆண்டில் இன்னும் வெளியிடப்படாத 'ஓடுதளம்' என்ற தமிழ்த் திரைப்படத்தில் தனது தந்தையின் இசையில் ஒரு பின்னணி பாடகியாக அறிமுகமானார். எடவப்பதி, என்னு நின்டே மொய்தீன் , ஆதாமிண்டெ மகன் அபூ, ஆலிஃப் (2015), மக்கல்கு, ஒட்டமந்தாரம் , ஒயிட் பாய்ஸ் (2014), பாதி (2016) ஆகிய படங்களில் பாடல்களுக்காகவும் இவர் குரல் கொடுத்தார். மேலும் தனது இசையில் பல பாடல்களைப் பாடினார். ஊர்வி என்ற படத்திற்காக 2017 ஆம் ஆண்டில் கன்னடத்தில் அறிமுகமானார்.
# அஜய் போங்கர்


**அசய் போங்கர்** (Ajay Pohankar) (பிறப்பு: பிப்ரவரி 24, 1947) இந்துத்தானி இசையின் கிரானா கரானா பள்ளியைச் சேர்ந்த பாடகராவார்.  

## பின்னணியும், தொழிலும்
அசய் போங்கர் மத்திய பிரதேசத்தின் சபல்பூரில் ஒரு மராத்தி தேசத்தா பிராமணக் குடும்பத்தில் பிறந்தார். இவரது தந்தை வழக்கறிஞராக இருந்தார். பாடகரும், கிரானா கரானாவின் இசைக்கலைஞருமான இவரது தாயார் சுசிலாபாய் இவருக்கு முதல் குருவாக இருந்தார். தனது இளம் வயதில், புனேவில், நடக்கும் சவாய் கந்தர்வ இசை விழாவின் வருடாந்திர நிகழ்ச்சியை நடத்த அழைக்கப்பட்டார். இலண்டனில் வசிக்கும் இவரது சகோதரி சுவாதி நடேகரும் ஒரு பாடகராவார்.  

இவர், ஒரு பாடகரும் இசைக்கலைஞருமான அஞ்சலியை திருமணம் செய்து கொண்டார். அஞ்சலி தும்ரி பற்றிய புத்தகத்தையும் எழுதியுள்ளார். இவர்களுக்கு அபிசித் போங்கர் என்ற ஒரு மகன் இருக்கிறார். இவரும் இந்திய பாரம்பரிய இசையில் விசைப்பலகைக் கலைஞராகவும், இணைவு இசையமைப்பாளராகவும், இசைத் தயாரிப்பாளராகவும் இருக்கிறார்.  

## விருதுகளும், கௌரவங்களும்
2009ஆம் ஆண்டில், இவருக்கு மத்தியப் பிரதேச அரசு தான்சேன் சம்மான் விருதினை வழங்கியது 2012ஆம் ஆண்டில், இந்தியாவின் சங்கீத நாடக அகாதமியால் வழங்கப்படும் சங்கீத நாடக அகாதமி விருது இவருக்கு வழங்கப்பட்டது.
# கிண்டி மெற்றோ நிலையம்


**கிண்டி மெற்றோ நிலையம்** (*Guindy Metro Station*)சென்னை மெற்றோவின் நீலவழித்தடத்தில் உள்ள மெற்றோ இரயில் நிலையமாகும். இது 21 செப்டம்பர் 2016 அன்று நீல வழித்தடத்தில் உயர்த்தப்பட்ட பகுதியுடன் திறக்கப்பட்டது. சென்னை மெற்றோ, வண்ணாரப்பேட்டை-சென்னை சர்வதேச விமான நிலைய நீளத்தின் தாழ்வாரம் 1ல் வரும் உயரமான நிலையங்களில் ஒன்றாக இந்த நிலையம் உள்ளது. இந்த நிலையம் கிண்டி மற்றும் வேளச்சேரியின் சுற்றுப்புறங்களுக்குச் சேவை செய்யும்.  

## நிலையம்
சென்னை மெற்றோ திட்டத்தில் 105 மீட்டர் நீளமுள்ள இரும்பு தூண் இரயில் மேம்பாலம் கொண்ட அமைப்பு கிண்டி இரயில் நிலையத்திற்கு அருகில் தான் உள்ளது.  

கிண்டி மெற்றோ நிலையம் மட்டுமே முழு வசதிகளைக் கொண்ட நிலையமாக உள்ளது. இது இரண்டு மேல்மட்ட நடைபாதைகளைக் கொண்டுள்ளது. இந்த அணுகு சாலைகளில் ஒன்று கிண்டி தொழில்துறை தோட்டத்திற்கு அருகிலும், மற்றொன்று குதிரைப் பந்தயச் சாலைக்கு அருகில் அமைக்கப்பட்டுள்ளது.
# இரமேசு நாராயணன்



பண்டிட் **இரமேசு நாராயண்** (Ramesh Narayan) (பிறப்பு: நவம்பர் 3, 1959) ஒரு இந்திய இந்துஸ்தானி இசைப் பாடகரும், இசையமைப்பாளரும், இசைத் தயாரிப்பாளருமாவார். இவர் முக்கியமாக மலையாளத் திரையுலகில் பணியாற்றுகிறார். இந்துஸ்தானி இசையின் மேவதி கரனாவைச் சேர்ந்தவர். இவர் கருநாடக இசையில் தனது ஆரம்ப பயிற்சியைத் தொடங்கினார். பின்னர் மேவதி கரானாவின் புகழ்பெற்ற பண்டிட் ஜஸ்ராஜின் இன் கீழ் இந்துஸ்தானி பாணியில் தேர்ச்சி பெற்றார்.  

## ஆரம்ப கால வாழ்க்கை
கேரளாவின் கண்ணூரில் உள்ள கூத்துப்பறம்பு என்ற ஊரில் கர்நாடக இசைக்கலைஞர்களின் குடும்பத்தில் பிறந்தார். இவர் தனது பெற்றோரிடமிருந்து இசையில் ஆரம்பகால பாடங்களைக் கொண்டிருந்தார். இவரது தந்தை நாராயண் பாகவதர் அந்த நாட்களில் நன்கு அறியப்பட்ட இசைக்கலைஞராகவும், இவரது தாயார் நாராயணி அம்மா சுவரக் கலைஞராகவும் இருந்தார். சிறுவயதில் குடும்பத்தில் இருந்த இசைச் சூழல் இவருக்குள் ஆழ்ந்த பாதிப்பை ஏற்படுத்தியது. கருநாடக இசையில் தனது பயிற்சியை இருபது வயது வரை தொடர்ந்தார்.  

## தொழில் வாழ்க்கை
ஆரம்பத்தில் இந்திய பாரம்பரிய இசை இராகங்களை அடிப்படையாகக் கொண்டு இந்தி, மலையாளம், தமிழில் ஆவணப்படங்கள், திரைப்படங்கள், தொலைக்காட்சி நிகழ்ச்சி போன்றவற்றுக்கு இசையமைத்து வந்தார். தேசிய ஒருங்கிணைப்புக்காக 1996ஆம் ஆண்டில் **சௌர் மண்டல் மெய்ன் டிம் டிம்** என்ற பிரபலமான பாடலை இயற்றி பாடினார். இதை தில்லி, *லோக்சேவா சஞ்சார் பரிசத்*திற்காக ஞானபீட விருது பெற்ற எம். டி. வாசுதேவன் நாயர் இயக்கியிருந்தார். இவரது திரைப்பட இசை வாழ்க்கை 1990களின் முற்பகுதியில் மலையாளத் திரைப்படமான "மாக்ரிப்" உடன் தொடங்கியது. பின்னர், இசையமைப்பாளராக இவரது வெற்றிகரமான பயணத்தைத் தொடர்ந்து வந்தது. *கர்ஷோம்*, *மேகமல்கார்*, *சைரா*, *மக்கல்கு*, *இராத்திரி மழா*, *பரதேசி* (2007), *மாஞ்சாடிகுரு* ஆதாமிண்டெ மகன் அபூ, *வீட்டிலெக்குல்ல வழி*, *மகரமஞ்சு*, *எடவப்பத்தி*, என்னு நின்டே மொய்தீன், *சூரியகாந்தா* போன்ற ஒரு சில படங்கள் குறிப்பிடத்தகவையாகும்.  

## விருதுகள்
இவரது விருதுகளில் ஒரு தேசிய திரைப்பட விருது, நான்கு கேரள மாநில திரைப்பட விருதுகள், இரண்டு கேரள திரைப்பட விமர்சகர்கள் சங்க விருதுகள், நான்கு கேரள மாநில தொலைக்காட்சி விருதுகள், இரண்டு கேரள மாநில தொலைக்காட்சி விமர்சகர்கள் விருது, இரண்டு மாட்ரிட் சர்வதேச திரைப்பட விழா இமேஜின் இந்தியா 2011 சர்வதேச விருது ஆகியவை அடங்கும். 2007ஆம் ஆண்டில், கேரளாவில் இந்துஸ்தானி இசையை பிரபலப்படுத்தியதற்காக சங்கீத நாடக அகாதமி விருதை இந்தியக் குடியரசுத் தலைவர் ஆ. ப. ஜெ. அப்துல் கலாமிடமிருந்து பெற்றுள்ளார்.  

புனேவின் திரைப்பட மற்றும் தொலைக்காட்சி நிறுவனத்தில் 100 ஆண்டுகால இந்தியத் திரையைக் கொண்டாடியதன் ஒரு பகுதியாக 36 மணிநேர குரல் ஒலிப்பதிவு செய்ததன் மூலம் உலக கவனத்தை ஈர்த்தார். மேலும் 24 மணிநேர இராக சுழற்சியை நிறைவு செய்ததற்காக லிம்கா சாதனைகள் புத்தகத்தில் 2013 இல் இடம் பெற்றார்.
# தேனாம்பேட்டை மெற்றோ நிலையம்



**தேனாம்பேட்டை மெற்றோ நிலையம்** சென்னை மெற்றோவின் நீல வழித்தடத்தில் உள்ள ஒரு மெற்றோ இரயில் நிலையமாகும். இந்த நிலையம் சென்னை மெற்றோ, வண்ணாரப்பேட்டை - சென்னை சர்வதேச விமான நிலையத்தின் நடைபாதை 1ல் உள்ள உயர்த்தப்பட்ட நிலையங்களில் ஒன்றாகும். இந்நிலையம்தேனாம்பேட்டை மற்றும் தியாக்ராயநகர் .பகுதிகளுக்கு சேவையாற்றுகிறது.  

## நிலையம்
இந்த நிலையம் 230 முதல் 250 மீட்டர் நீளமுடையது.  

### நிலைய தளவமைப்பு

| **எம்** | மெஸ்ஸானைன் | கட்டணம் கட்டுப்பாடு, நிலைய முகவர், டிக்கெட் / டோக்கன், கடைகள் |
| --- | --- | --- |
| **பி** | <span>**தென்பகுதி**</span> | மேடை 1 Chennai சென்னை சர்வதேச விமான நிலைய மெட்ரோ நிலையம் நோக்கி |
| <small>தீவு மேடை, வலதுபுறத்தில் கதவுகள் திறக்கப்படும்</small> |  |  |
| <span>**வடபகுதி**</span> | மேடை 2 நோக்கி ← வண்ணாரப்பேட்டை மெற்றொ நிலையம் | } |

### வசதிகள்
தேனம்பேட்டை மெற்றோ நிலையத்தில் உள்ள ஏடிஎம்களின் பட்டியல்  

## இணைப்புகள்

### பேருந்து
மாந்கரப் போக்குவரத்துக் கழகம் (சென்னை) பேருந்து வழித்தட எண் :1 பி, 18 ஏ, 18 டி, 18 இ, 18 கே, 18 ஆர், 23 சி, 23 வி, 41 டி, 45 பி, 45 இ, 51 ஜே, 51 பி, 52, 52 பி, 52 கே, 52 பி, 54, 54 டி, 54 எம், 60, 60A, 60D, 60H, 88Ccut, 88K, 88R, 118A, 188, 221, 221H, A45B, A51, B18, D51, E18, M51R, N45B, அருகிலுள்ள தேனாம்பேட்டை பேருந்து நிறுத்தத்திலிருந்து சேவை செய்கிறது.  

## நுழைவு / வெளியேறு
| கேட் எண்-ஏ 1 | கேட் எண்-ஏ 2 | கேட் எண்-ஏ 3 | கேட் எண்-ஏ 4 |
| --- | --- | --- | --- |
# போக்கிரி தம்பி



**போக்கிரி தம்பி** (*Pokkiri Thambi*) என்பது 1992 ஆண்டு வெளியான இந்திய தமிழ் திரில்லர் திரைப்படம் ஆகும். செந்தில்நாதன் இயக்கிய இப்படத்தில் ஆன்ந்த் ராஜ், காவேரி ஆகியோர் முன்னணி வேடங்களில் நடிக்க, விஜயகுமார், சனகராஜ், ஜெயந்த்குமார், பாலாம்பிகா, குமரிமுத்து, பயில்வான் ரங்கநாதன், அனுஜா, குள்ளமணி, பூபதி ராஜா, கிங் காங் ஆகியோர் துணை பாத்திரங்களில் நடித்துள்ளனர். இந்த படத்திற்கு தேவா இசை அமைத்தார். படமானது 22 மே 1992 இல் வெளியானது.  

## கதை
ஒரு தொலைதூர கிராமத்தில், இரவு நேரங்களில் இளம் பெண்கள் மர்மமான முறையில் காணாமல் போகின்றனர். மறுநாள் அவர்களின் சடலங்கள் கிடைக்கின்றன. கிராமத் தலைவரான பண்ணையார் ( விஜயகுமார் ) குற்றவாளியைக் கண்டுபிடித்து தண்டிப்பதாக கிராம மக்களுக்கு உறுதியளிக்கிறார். தம்பிதுரை ( ஆனந்தராஜ் ) ஒரு கோபக்கார இளைஞன். பண்ணையாரின் பண்ணையில் பகல் நேரங்களில் கடினமாக உழைத்து, இரவில் சாராயம் குடித்து மகிழ்கிறான். அவன் தன் தாய் (வி. ஆர். திலகம்), சகோதரி செல்வி (பாலாம்பிகா) ஆகியோருடன் வசித்து வருகிறான். செல்வியும் பண்ணையாரின் மகன் ஜெயந்த்குமாரும் (ஜெயந்த்குமார்) ஒருவரையொருவர் காதலிக்கிறார்கள், ஆனால் பண்ணையார் அவர்கள் திருமணத்துக்கு எதிர்ப்பு தெரிவித்து தம்பிதுரையை அவமானப்படுத்துகிறார். இதனால் கோபம் கொள்ளும் தம்பிதுரை பழிவாங்கும் எண்ணத்துடன் இரவு பண்ணையாரின் வீட்டிற்குள் பதுங்கிக் கொண்டு, பண்ணையாரின் மகள் என்று நினைத்து காவேரியை ( காவேரி ) பலவந்தபடுத்தி கற்பழிக்கிறான்.  

கிராம பஞ்சாயத்தில், காவேரி தனது அக்காள் இந்த கிராமத்தில் சில மாதங்களுக்கு முன்பு இறந்து கிடந்ததைக் குறிப்பிடுகிறாள். எனவே அவள் குற்றவாளியைக் கண்டுபிடிக்க கிராமத்திற்கு வந்துள்ளாள். அன்று இரவு காவேரி கடத்தப்படுகிறாள். கடத்தியவர் அவளை பண்ணையார் வீட்டில் அடைத்து வைக்கின்றனர். இந்த நிலையில் பண்ணையார் வீட்டுக்கு வந்த தம்பிதுரை அவளை பாலியல் பலாத்காரம் செய்கிறான். இதனையடுத்து தம்பிதுரை உடனடியாக அவளை திருமணம் செய்து கொள்ளும்படி பண்ணையார் கட்டளையிடுகிறார். அவன் அவளை கிராமவாசிகள் முன்னிலையில் திருமணம் செய்து கொள்கிறான். பின்னர், கிராமத்தில் நடக்கும் தொடர் கொலை, தொடர் கற்பழிப்பழிப்புக்கு பண்ணையாரே காரணம் என்பதை தம்பிதுரை கண்டுபிடித்து, பண்ணையாரின் உண்மையான முகத்தை கிராம மக்களுக்கு காட்டுகிறான். தகு குட்டு வெளிபட்டுவிட்டதால் பண்ணையார் நீர்நிலையில் குதித்து தற்கொலை செய்து கொள்கிறார்.  

## நடிகர்கள்

- ஆனந்த் ராஜ் (நடிகர்) தமிபிதுரையாக
- காவேரி காவேரியாக
- விஜயகுமார் பண்ணையாராக
- சனகராஜ் ராஜாமணியாக
- ஜெயந்த்குமார் ஜெய்த்குமாராக
- பாலாம்பிகா செல்வியாக
- குமரிமுத்து கிராமத்தானாக
- பயில்வான் ரங்கநாதன் கிராமத்தானாக
- அனுஜா இருளாயியாக
- குள்ளமணி கிராமத்தானாக
- பூபதி ராஜா மருதுவாக
- கிங் காங் தமிபிதுரையின் நண்பனாக
- வரலட்சுமி லட்சுமியாக
- வி. ஆர். திலகம் தம்பிதுரையின் தாயாக
- பசி சத்யா
- சுரேகா
- பிரேமி கிராமத்தானாக
- உசா பிரியா பாதிக்கப்பட்டவளின் தாயாக
- லலிதா குமாரி மருதுவின் சகோதரியாக
- செந்தில்நாதன் பெரியகருப்பாக

## இசை
திரைப்படத்திற்கான பின்னணி இசை மற்றும் பாடல் இசை ஆகியவற்றை திரைப்பட இசையமைப்பாளர் தேவா மேற்கொண்டார். 1992 இல் வெளியிடப்பட்ட படத்தின் பாடல் பதிவில் 5 பாடல்கள் உள்ளன.
# பட்னா மாவட்ட ஆட்சியர் அலுவலகம்


**பட்னா மாவட்ட ஆட்சியர் அலுவலகம்** *(Patna Collectorate)* பட்னா மாவட்டத்தின் நிர்வாகத் தலைமை அலுவலகமாகும். கங்கையாற்றின் கரையில் காந்தி மைதானத்திற்கு அருகில் இவ்வலுவலகம் அமைந்துள்ளது.  

டச்சு கட்டிடக்கலை மற்றும் பிரித்தானியக் கட்டிடக்கலை பாணியில் பட்னா மாவட்ட ஆட்சியர் அலுவலகம் கட்டப்பட்டுள்ளது. இது 200 ஆண்டுகளுக்கும் மேல் பழமை வாய்ந்த ஒரு கட்டிட வளாகமாகும். 2008 ஆம் ஆண்டு , பீகார் அரசாங்கம் பட்னா மாவட்ட ஆட்சியர் அலுவலக கட்டிடத்தை பாரம்பரியக் கட்டடமாக பட்டியலிட்டது.  

## வரலாறு
டச்சுக்காரர்கள் முதன்முதலில் 17 ஆம் நூற்றாண்டின் ஆரம்பத்தில் பட்னாவுக்கு வந்தனர். இந்த கட்டிடம் டச்சு கிழக்கிந்திய கம்பெனியால் கட்டப்பட்டு ஒரு பண்டகசாலையாக பயன்படுத்தப்பட்டது. பிரித்தானியர்களின் ஆட்சிக்காலத்தில் , ஆங்கிலேயர்கள் இந்த கட்டிடத்தை மாவட்ட ஆட்சியர் அலுவலகமாகப் பயன்படுத்தினர். 1857 ஆம் ஆண்டு முதல் தற்போதைய வளாகத்தில் மாவட்ட ஆட்சியர் அலுவலகம் செயல்படத் தொடங்கியது. 1938 ஆம் ஆண்டில், மாவட்ட வாரிய கட்டிடமும் இதனோடு சேர்க்கப்பட்டது, இக்கட்டிடம் பிரித்தானியக் கட்டிடக்கலையில் கட்டப்பட்டுள்ளது.  
## அலுவலகங்கள்
இந்திய குடிமைப் பணி அலுவலர் பட்னா மாவட்ட ஆட்சியர் அலுவலகத்தின் தலைமைப் பொறுப்பை ஏற்று நிர்வகிக்கிறார். குற்றவியல் நீதிபதி என்றும் பொதுவாக இவர் அழைக்கப்படுவதுண்டு. துணை ஆட்சியர் (பொது), துணை ஆட்சியர் (நிலம் கையகப்படுத்தல்), துணை ஆட்சியர் (வருவாய் மீட்பு), துணை ஆட்சியர் (பேரிடர் மேலாண்மை), துணை ஆட்சியர் (தேர்தல்), துணை ஆட்சியர் (நில சீர்திருத்தங்கள்) மற்றும் மூத்த நிதி அலுவலர் முதலானவர்கள் இவ்வலுவலகக் கட்டிடத்தில் அமர்ந்து செயல்பட்டு வருகிறார்கள்.  
## சர்ச்சை
2016 ஆம் ஆண்டில் பீகார் அரசு பழைய கட்டிடங்களை அகற்றிவிட்டு அவற்றுக்குப் பதிலாக ஒரு புதிய வளாகத்தை கட்ட முடிவு செய்தது. வரலாற்றாசிரியர்கள் மற்றும் பல்வேறு சமூக அமைப்புகளின் பரவலான எதிர்ப்புக்கும் விமர்சனங்களுக்கும் இது வழிவகுத்தது, இலண்டனை தளமாகக் கொண்ட காந்தி அறக்கட்டளையும் எதிர்ப்புக் குரல் எழுப்பிய அமைப்புகளில் முக்கியமானவைகள் ஆகும். ஏப்ரல் 2016 இல் இந்தியாவுக்கான நெதர்லாந்து தூதர் அல்போன்சசு சுடோலிங்கா பீகார் முதல்வர் நிதீசு குமாருக்கு எழுதிய கடிதத்தில் மாவட்ட ஆட்சியர் அலுவலகக் கட்டடத்தை இடிப்பைத் தவிர்க்குமாறு முறையிட்டார்.  
## இதையும் காண்க
- டச்சு இந்தியா
# வைகறை பூக்கள்


**வைகறை பூக்கள்** (*Vaikarai Pookkal*) என்பது 1996 ஆம் ஆண்டு வெளியான இந்திய தமிழ் காதல் நாடக திரைப்படம் ஆகும். இ. மு. வெற்றிவேலன் இயக்கிய இப்படத்தில் ராஜா, ராஜஸ்ரீ, பொன்வண்ணன், புதுமுகம் அன்னம் ஆகியோர் முக்கிய வேடங்களில் நடித்துள்ளனர். சண்முகசுந்தரம், சாமிகண்ணு, ஏ. கே. வீரசாமி, கரண், தாரினி ஆகியோர் துணை வேடங்களில் நடித்துள்ளனர். இந்த படத்திற்கு தேவேந்திரன் இசை அமைத்தார். 1996 திசம்பர் 30 அன்று இப்படம் வெளியானது.  

## கதை
பல ஆண்டுகளுக்கு முன்பு, ராசராசன்பட்டி கிராமத்தில், ஏழைக் குடும்பத்தைச் சேர்ந்த நல்லதம்பி (பொன்வண்ணன்) பணக்கார குடும்பத்தைச் சேர்ந்த மாரி (தாரினி) என்பவரை காதலித்தார். கிராமத் தலைவரான அவளது சகோதரர் வெள்ளைச்சாமி கௌண்டர் ( சண்முகசுந்தரம் ) அவர்களின் காதலுக்கு எதிராக நிற்கிறார். ஏழையாக உள்ள நல்லதம்பியை அவமானப்படுத்துகிறார். அதன்பிறகு, நல்லதம்பி ஒரு தாழ்த்தப்பட்ட பெண்ணை மணக்கிறார், சாதி முறையை கண்டிப்பாக பின்பற்றிய வெள்ளைச்சாமி கவுண்டர் அவர்களை தங்கள் கிராமத்திற்கு வெளியேற்றுகிறார். பின்னர் அவரது மனைவி (வரலட்சுமி) பிரசவத்தின்போது இறந்துவிடுகிறாள்.  

தற்போது வரை, நல்லதம்பியின் மகன் சூரி (பொன்வண்ணன்) கொல்லி மலையில் சந்தன மரக் கடத்தல் தொழிலில் ஈடுபடுபவனாக உள்ளான். தெய்வானை ( ராஜஸ்ரீ ), தமயந்தி (அன்னம்) ஆகிய சகோதரிகள் வெள்ளைச்சாமியின் உறவினர்களாவர். சூரி தனது குழந்தை பருவ காதலியான தமயந்தியைக் காதலிக்கிறான். அதேசமயம் தெய்வானை கிராம மருத்துவரான ராஜாவும் ( ராஜா ) ஒருவருக்கொருவர் காதலிக்கிறார்கள். இதற்கிடையில், நகரத்தில் படித்த வெள்ளைச்சாமி கௌண்டரின் மகன் சங்கர் ( கரண் ) தனது சொந்த கிராமத்திற்குத்துக்கு வருகிறான். அப்போது அவன் மனநலம் பாதிக்கப்பட்ட கிராமப் பெண்ணை பாலியல் பலாத்காரம் செய்கிறான்.  

ராஜாவும், தெய்வானையும் இறுதியில் வெள்ளைச்சாமி கௌண்டரிடம் தங்கள் காதல் விவகாரத்தை சொல்லுகிறார்கள். ராஜாவின் சாதியைப் பற்றி அவர் கேட்கும்போது, ராஜா அவரிடம் அதை சொல்ல மறுக்கிறான். எனவே, வெள்ளைச்சாமி கவுண்டர் அவர்களின் திருமணத்துக்கு மறுப்பு சொல்கிறார். பல பெண்களை ஏமாற்றி திருமணம் செய்தவன் (ராஜ்காந்த்) தெய்வானையை திருமணம் செய்து கொள்கிறான். திருமணத்திற்குப் பிறகு மணமகன் கைது செய்யப்படுகிறான். இந்த மோசடிக்கு பின்னால் சங்கர் இருக்கிறான். இப்போது அவன் அவளது சகோதரி தமயந்தியை திருமணம் செய்ய விரும்புகிறான். அதன்பிறகு, வெள்ளைச்சாமி கௌண்டர் மனநலம் பாதிக்கப்பட்ட பெண்ணை பாலியல் பலாத்காரம் செய்தத தனது மகன் சங்கரை ஏற்க மறுத்து, அவனால் பாதிக்கப்பட்டவளை கவனித்துக் கொள்ள முடிவு செய்கிறார். சாதிப்பற்றோடு இருப்பது முட்டாள்தனம் என்பதை வெள்ளைச்சாமி இறுதியாக புரிந்துகொள்கிறார். ராஜாவும் தெய்வானையும் மீண்டும் காதலிப்பதும், சூரியின் உண்மையான காதலை தமயந்தி ஏற்றுக்கொள்வதுடன படம் முடிகிறது.  

## நடிகர்கள்

- ராஜா ராஜாவாக
- ராஜஸ்ரீ தெய்வானையாக
- பொன்வண்ணன் நல்லதம்பி மற்றும் சூரியாக
- அன்னம் தமயந்தியாக
- சண்முகசுந்தரம் (நடிகர்) வெள்ளைச்சாமி கவுண்டராக
- சாமிகண்ணு கிராமத்தானாக
- ஏ. கே. வீராசாமி சூரியின் வளர்ப்புத் தந்தையாக
- கரண் சங்கராக
- தாரினி மாரியாக
- எஸ். சலேத் சௌரி
- முரளி கிருஷ்ணா
- யுவன் ஸ்வாங் சங்கரின் நண்பனாக
- ஆர்த்தி ராசியாக
- ரெஜினா நிலாவாக
- ராஜ்காந்த் மணமகனாக
- பசி சத்யா சூரியின் வளர்புத் தாயாக
- வரலட்சுமி வெள்ளைச்சாமி கௌண்டரின் மனைவியாக

## இசை
திரைபபடத்தின் பின்னணி இசை மற்றும் பாடல் இசையை இசையமைப்பாளர் தேவேந்திரன் மேற்கொண்டார். 1996 இல் வெளியிடப்பட்ட இசைப்பதிவு 6 பாடல்கள் இருந்தன.
# சந்திர மோகன் (தெலுங்கு நடிகர்)


**சந்திர மோகன்** (Chandra Mohan) (23 மே 1941 – 11 நவம்பர் 2023) (மல்லம்பள்ளி சந்திரசேகர ராவ்) ஒரு இந்தியத் திரைப்பட நடிகராவார். இவர், முக்கியமாக தெலுங்குத் திரைப்படங்களிலும், ஒரு சில தமிழ்ப் படங்களிலும் நடித்ததற்காக பெயர் பெற்றவர். இவர் இரண்டு பிலிம்பேர் விருதுகளையும் ஏழு நந்தி விருதுகளையும் பெற்றுள்ளார். *ரங்குலா ரத்னம்* போன்ற வெற்றிகளில் நடித்ததற்கு விமர்சன வரவேற்பைப் பெற்றார். *பதகாரெல்லா வயசு* (1978) படத்திற்காக நடிகை ஸ்ரீதேவியுடன் இணைந்து சிறந்த நடிகருக்கான மாநில நந்தி விருதைப் பெற்றார். *சிரி சிரி முவ்வா* (1978) படத்திற்காக பிலிம்பேர் சிறந்த நடிகருக்கான விருதையும் வென்றார். இவரது முதல் தமிழ் படம் நாளை நமதே (1975). *சீதம்மலட்சுமி*, *இராதா கல்யாணம்*, *ரெண்டு ரேல்ல ஆரு*, *சந்தம்மா ராவே* *இராம் ராபர்ட் ரகீம்* போன்றவை முன்னணி நடிகராக நடித்ததில் சில.  

## ஆரம்ப கால வாழ்க்கை
இவர் 1945 அல்லது 1946 இல் ஆந்திராவின் கிருட்டிணா மாவட்டத்தில் உள்ள பம்மிடிமுக்கலாவில் ஒரு தெலுங்கு பிராமணக் குடும்பத்தில் பிறந்தார். மேதூருவில் உள்ள உயர்நிலைப் பள்ளியில் தனது பள்ளிப் படிப்பை முடித்தார். இவர் பாபட்லா வேளாண் கல்லூரியில் பட்டம் பெற்றார். இவருக்கு சின்னய்யா என்ற சகோதரரும், சத்தியவதி என்ற அக்காவும் உள்ளனர். இவர் மூத்த திரைப்படத் தயாரிப்பாளர் கே. விஸ்வநாத்த்தின் உறவினர்.  

## ஆரம்ப கால வாழ்க்கையில்
சந்திர மோகன் 1966 ஆம் ஆண்டில் *ரங்குலா ரத்னம்* திரைப்படத்தின் மூலம் தெலுங்குத் திரையுலகில் அறிமுகமானார். 1968ஆம் ஆண்டில், வாணிஸ்ரீயுடன் ஒரு அக்கறையுள்ள சகோதரனாக நடித்த *சுக துக்காலு* என்ற படத்தில் நடித்தற்காக இவர் விருதுகளைப் பெற்றார்.
# பட்னா தலைமைச் செயலகம்


**பட்னா தலைமைச் செயலகம்** *(Patna Secretariat)* இந்தியாவிலுள்ள பீகார் மாநிலத்தின் நிர்வாக அலுவலகமாகும். பட்னா சச்சிவாலயா அல்லது பழைய தலைமைச் செயலகம் என்றும் இது அழைக்கப்படுகிறது. பீகாரின் தலைநகரமான பட்னாவில் இந்த அலுவலகம் அமைந்துள்ளது. பட்னா நகரின் அடையாளச் சின்னங்களாக விளங்கும் மேற்கில் ஆளுநர் மாளிகை மற்றும் தூர கிழக்கில் உள்ள பட்னா உயர் நீதிமன்றம் ஆகியவற்றுக்கு இடையில் இத்தலைமைச் செயலகம் அமைந்துள்ளது.  

## அமைவிடம்
பட்னா தலைமைச் செயலகம் பட்னாவில் உள்ள ஆளுநர் மாளிகைக்கு கிழக்கில் அமைந்துள்ளது. வலிமையான இக்கட்டடம் பிரித்தானிய அரசியான விக்டோரியாவின் ஆட்சிக்காலத்தில் கட்டப்பட்டுள்ளது. இந்திய இசுலாம் மற்றும் இந்தியக் கட்டிடக் கலை ஆகியவறை இணைத்து உருவாக்கப்பட்ட இந்தோ- சார்செனிக் கட்டிடக் கலையைப் பயன்படுத்தி பிரித்தானியர்கள் 1917 ஆம் ஆண்டு தலைமைச் செயலக கட்டடத்தைக் கட்டி முடித்தனர். 716 அடி நீளம் 364 அடி அகலம் கொண்டு நகரத்தின் மிகப்பெரிய அரசாங்க கட்டிடங்களில் ஒன்றாக பீகார் தலைமைச் செயலகக் கட்டடம் நிற்கிறது. இங்குள்ள அழகிய மற்றும் பச்சை புல்வெளிக்கு இடையே ஒரு பெரிய மணிகூண்டு கடிகார கோபுரம் உயரமாக நிற்கிறது. முதலில்198 அடி உயரம் கொண்டதாக இருந்த கோபுரம் 1934 ஆம் ஆண்டு நிகழ்ந்த நேபாளம்-பீகார் பூகம்பத்தின் போது இதன் ஒரு பகுதி கீழே உடைந்து விழுந்தது. தற்போது கோபுரத்தின் உயரம் தரையில் இருந்து 184 அடிகளாகும். கருங்கற்காரை தளத்திற்கும் ஓடுகளின் மேற்புற மூடுதலுக்கும் இடையில் நான்கு அடி இடைவெளி விடப்பட்டுள்ளது. கோடைக்காலத்தில் உட்புறங்களில் வெப்பநிலையை குறைத்து காட்டுவதை இந்த இடைவெளி உறுதி செய்கிறது.  

பட்னா தலைமைச் செயலக வளாகத்தில் புல்வெளிகள் மற்றும் பிற குறிப்பிடத்தக்க அலங்காரங்கள் செய்யப்பட்டுள்ளன. பீகாரின் முதல் முதலமைச்சரான சிறீ கிருட்டிணா சின்காவின் வெண்கல சிலை புல்வெளிக்கு மேற்கிலும், 1942 ஆம் ஆண்டு ஆகத்து மாதம் நடைபெற்ற வெள்ளையனே வெளியேறு இயக்கத்தில் ஏழு மாணவர்கள் தியாகம் செய்ததை நினைவுகூரும் வகையில் உருவாக்கப்பட்ட்ட தியாகிகள் நினைவுச்சின்னம் போன்றவை அலங்காரத்தில் இடம்பெற்றுள்ள முக்கிய அம்சங்களாகும். பட்னா தலைமைச் செயலக கட்டிடம் பாட்னா நகரின் குறிப்பிடத்தக்க கட்டிடங்களில் ஒன்றாகும். கட்டிடக்கலைச் சிறப்பிற்கும் இக்கட்டடம் பெயர் பெற்றதாகும்.  

## சிறப்புகள்
சிட்னியின் பிரபல கட்டிடக் கலைஞர் யோசப் முனிங்சால் வடிவமைக்கப்பட்டு கல்கத்தாவின் மார்ட்டின் பர்ன் என்பவரால் 1913 ஆம் ஆண்டு முதல் 1917 ஆம் ஆண்டு வரையிலான காலத்தில் பட்னா தலைமைச் செயலகம் கட்டப்பட்டது. பட்னா நகரத்தின் வேறு எந்த வரலாற்று கட்டிடமும் இதனைப் போன்று உயரமான கடிகார கோபுரம் இல்லாமல் இருப்பதால் இது தனித்து வேறுபடுகிறது. இன்று, பீகார் மாநில அரசின் தலைமைச் செயலகமாக இயங்குகிறது. அனைத்து வகையான அரசாங்க நடவடிக்கைகளும் கொண்ட ஒரு பரப்பரப்பான வளாகமாக செயல்படுகிறது. உள்துறை, நிதி, பொது நிர்வாகம், அமைச்சரவையின் செயலகம் போன்ற அனைத்து முக்கியமான அரசுத் துறைகளும் இங்கு அமைந்துள்ளன. எனவே அமைச்சர்கள் மற்றும் அவர்களுடைய அலுவலகங்களும் இங்கு செயல்படுகின்றன.
# இலதா ராசு


**இலதா ராசு** (Latha Raju) 1970 களில் மலையாளத் திரைப்படங்களில் பணியாற்றுவந்த ஒரு இந்திய திரைப்பட பாடகியும், நடிகையுமாவார். இவரது பிரபலமான மலையாளப் பாடல்களில் *சேதுபந்தனம்* என்ற படத்தில் இடம்பெற்ற "பிஞ்சு ஹிருதயம் தேவலாயம்", "மஞ்சக்கிளி ஸ்வர்ணக்கிளி மயில்பீலிக்காட்டிலே வர்ணக்கிளி", "இவிடுதே சேச்சிகின்னாலே" (அசாகுல்லா சலீனா) போன்ற பாடல்களாகும். இவர் தமிழ், கன்னடம், துளு போன்ற மொழிகளிலும் பாடல்களை வழங்கியுள்ளார். பிரபல நடிகைகளான சுஹாசினி, சோபனா, மறைந்த ஷோபா போன்ற பல முன்னணி நடிகைகளுக்காக மலையாளத்தில் சில படங்களில் பின்னணி குரல் வழங்கியுள்ளார். வாழ்நாள் சாதனைக்காக 2003இல் கேரள திரைப்பட விமர்சகர்கள் விருதை வென்றுள்ளார். மலையாள மெல்லிசைக்கு பங்களித்ததற்காக கேரள சங்கீத நாடக அகாடமி இவருக்கு விருது வழங்கியது. மலையாளத் திரைப்பட இசையில் சிறந்து விளங்கியதற்காக 2019ஆம் ஆண்டில் கேரள அரசு இவரை கௌரவித்தது.  

அனைத்திந்திய வானொலி / தூர்தர்ஷன் போன்ற நிறுவனங்களில் 34 ஆண்டுகளாக பல்வேறு திறன்களில் பணியாற்றினார். சென்னை, திருவனந்தபுரம் ஆகிய நிலையங்களின் நிலைய இயக்குநராக பல ஆண்டுகளாக இருந்தார். மேலும், சந்தைப்படுத்தல் இயக்குநராக பணியாற்றிய பிறகு ஓய்வு பெற்றார்.  

## தனிப்பட்ட வாழ்க்கை
1951 சூன் 25 அன்று பிறந்த இவர், பாடகர் சாந்தா பி. நாயர், திரைப்பட இயக்குநரும், மலையாளத் திரைப்படங்களில் திரைக்கதை எழுத்தாளருமான கை. பத்மநாபன் நாயர் ஆகியோரின் ஒரே மகளாவார். இவரது முதல் பாடல் 1962ஆம் ஆண்டு மலையாளத் திரைப்படமான *சினேகதீபம்* படத்தில் இருந்தது. இவர் முதுகலை பட்டம் பெற்றார். 2011ஆம் ஆண்டில் சென்னை தூர்தர்ஷன், அனைத்திந்திய வானொலியில் சந்தைப்படுத்தல் இயக்குநராக ஓய்வு பெற்ற இவர், 2016 வரை ஆலோசகராக அதே பதவியில் தொடர்ந்தார். இவரது கணவர், ஜே. எம். இராசுவும், ஒரு பின்னணிப் பாடகர். இவர், இசைத் தொகுப்புகளைத் தயாரிக்கிறார். இந்த தம்பதியருக்கு ஆலாப் இராசு, அனுபமா என்ற இரண்டு குழந்தைகள் உள்ளனர். இவரது மகன் ஒரு இசைக்கலைஞராகவும், பின்னணி பாடகராகவும் இருக்கிறார்.
# பிஷ்ணு ஷ்ரேஸ்தா (இந்திய இராணுவ வீரர்)

**பிஷ்ணு ஷ்ரேஸ்தா** இந்திய இராணுவத்தைச் சேர்ந்த கூர்க்கா வீரர் ஆவார். ஒரு இரயில் கொள்ளையின் போது வீரத்துடன் செயல்பட்டதற்காக சேனா பதக்கமும் **உத்தம் ஜீவன் ரக்ஷா பதக்** என்கிற பதக்கமும் இவர் பெற்றுள்ளார்.  

## இரயில் கொள்ளை சம்பவம்
2010 ஆண்டு செப்டம்பர் மாதத்தில் பிஷ்ணு ஷ்ரேஸ்தா என்கிற முப்பத்தைந்து வயது (அப்போது) கூர்க்கா வீரர் இராஞ்சியில் இருந்து தன் சொந்த ஊருக்கு செல்ல கோரக்பூர் இரயில் மூலம் பயணித்து கொண்டிருந்தார்.  

மௌர்யா விரைவு இரயில் அவர் பயணித்து கொண்டிருந்த போது, மாலை சுமார் மூன்று நாற்பது மணியளவில் வங்களாத்தைச் சேர்ந்த ஆயுதம் ஏந்திய வழிப்பறி கொள்ளையர்கள் முப்பது பேர் இரயிலில் ஏறி பயணிகளை மிரட்டி கொள்ளையடிக்கத் துவங்கினர்.  

உறங்கிக் கொண்டிருந்த ஷ்ரேஸ்தா கொள்ளையர்களால் எழுப்பப்பட்ட போது, தன் உடைமைகளைத் தர விழைந்தார். ஆனால், அதற்குள்ளாக அவருக்கு அருகில் அமர்ந்திருந்த பதினெட்டு வயது பெண்ணைக் கொள்ளையர்கள் வன்புணர்வு செய்ய முயற்சித்தனர்.  

அந்த பெண் உதவி கேட்டு அலறவே, எதாவது செய்ய நினைத்த ஷ்ரேஸ்தா தான் வைத்திருந்த குக்குரி கத்தியால் அவர்களைத் தாக்கத் துவங்கினார். இந்த நிகழ்வைப் பற்றி, அவர் தி டைம்ஸ் ஆஃப் இந்தியாவிற்கு பின்னாட்களில் கொடுத்த நேர்காணலில் கீழ்வருமாறு கூறி இருந்தார்.  

## விளைவு
காயப்பட்ட **ஆறு கொள்ளையர்கள் கைது** செய்யப்பட்டனர். அவர்களிடம் இருந்து நான்கு இலட்சத்து பத்தாயிரத்து நானூற்றி எழுவது ரூவாய் உரொக்கமும் நாற்பத்து மூன்று அலைபேசிகளும் ஏழு மடிக் கணினிகளும் பதினொரு தங்கச் சங்கிலிகளும் பதினான்கு கைக் கடிகாரங்களும் பற்பல கடனட்டைகளும் இரண்டு குண்டுகள் உள்ள துப்பாக்கிகளும் ஏழு குறுங்கத்திகளும் பறிமுதல் செய்யப்பட்டன.  

ஷ்ரேஸ்தாவின் இடது கையில் முறிவு ஏற்பட்டிருந்தது. இரண்டு மாத மருத்துவமனை சேர்ப்புக்கு பிறகு அவர் நலம் பெற்றார். அவரால் காப்பாற்றப்பட்ட பெண், அவருக்கு பணமளித்த போது அதை வாங்க மறுத்த பிஷ்ணு, **ஒரு வீரனாக எதிரியை எதிர்கொள்வதும் மனிதனாக கள்வரை வீழ்த்தியதும் தன் கடமை** என்று கூறினார்.  

நடுவணரசும் மராட்டிய அரசும் அவரின் வீரத்திற்காக பதக்கங்கள் அளித்து சிறப்பித்தன. இவருக்கு **சேனா பதக்கமும் உத்தம் ஜீவன் ரக்ஷா பதக் என்கிற பதக்கமும்** கிடைத்தது.